section_heading: Završna potjera
paragraph_text: Završnu potjeru igraju natjecatelji koji su uspješno prošli ploču potjere igrajući protiv lovca. Prvu završnu potjeru igraju samo igrači tako da odgovaraju na pitanja koja im postavlja voditelj, unutar ograničenog vremena od dvije minute. Svaki točan odgovor donosi im jedan korak više, a ujedno svaki igrač vrijedi kao jedan korak. Dakle, ako jedan igrač sudjeluje u završnoj potjeri onda ima već jedan početni korak prednosti, a ako sva četiri igrača sudjeluju u završnoj pojeri, tada imaju početna četiri koraka prednosti.